बॉलीवुडविरोधात बेजबाबदार आणि अवमानकारक माहिती पसरवण्यापासून रोखण्याची मागणी या याचिकेतून केलीय.

शाहरूख खान, सलमान खान, अजय देवगन, रोहित शेट्टी, अनिल कपूर, विशाल भारद्वाज यांसाख्या 34 कलाकारांच्या निर्मितीसंस्था, तसंच यशराज फिल्म्स, विनोद चोप्रा फिल्म्स, एक्सेल इंटरटेनमेंट, रिलायन्स बिग एंटरटेन्मेंटसह टीव्ही आर्टिस्ट असोसिएशन, द फिल्म अँड टीव्ही प्रोड्युसर्स काऊंन्सिल आणि स्क्रीन रायटर्स असोसिएशनने दिल्ली हायकोर्टात याचिकेद्वारे तक्रार दाखल केली आहे.

बॉलीवुड इंडस्ट्री आणि तिथे काम करणाऱ्या लोकांविरोधात अवमानकारक आणि बेजबाबदार वक्तव्य केलं गेलं आणि मीडिया ट्रायलही करण्यात आली.

इंडियन मोशन पिक्चर्स असोसिएशन (IMPA) या याचिका दाखल करणाऱ्यांमध्ये नाहीय. मात्र, IMPA चे अध्यक्ष आणि सिनेनिर्माते टी. पी. अग्रवाल यांनी बॉलीवुडमधील निर्मात्यांनी उचललेल्या या पावलाचं कौतुक केलं आहे. 

टीपी अग्रवाल म्हणाले, "बॉलीवुडने हे पाऊल उचलल्याचा मला आनंद आहे. खूप आधीच हा निर्णय घेण्याची गरज होती. एका-दोघांमुळे माध्यमांनी पूर्ण इंडस्ट्रीला बदनाम केलं. सर्वांनी मिळून या पत्रकारांविरोधात उभं राहिलं पाहिजे आणि आवाज उठवला पाहिजे."

मोठ्या कालावधीनंतर सिनेसृष्टीतील दिग्गज एकत्र

मोठ्या कालावधीनंतर हिंदी सिनेसृष्टीची एकजुट झाल्याची दिसून आली. सुशांत सिंह राजपूतच्या आत्महत्येनंतर ज्यांनी विशिष्ट पद्धतीनं मोहीम चालवली, त्यांच्याविरोधात सिनेसृष्टी एकवटल्याचं चित्र आहे.

सुशांत सिंह राजूपतच्या मृत्यूआधी आणि नंतरही बॉलीवुडमध्ये दोन गट पाहायला मिळत होते. माध्यमांमुळे या गट-तटांची चर्चाही झाली. सुशांतच्या आत्महत्या प्रकरणाच्या तपासाचा गुंता सुटेपर्यंत म्हणजे गेल्या आठवड्यापर्यंत हे असंच सुरू होतं. 

एम्सच्या डॉक्टरांसह सीबीआयनेही सुशांतची हत्या नसल्याचं स्पष्ट केलं. त्यानंतर मग कंगना राणावत शांत होती, पण स्वरा भास्कर, फरहान अख्तर यांसारखे कलाकार पुढे येऊन बोलू लागले.

एम्सचा अहवाल आल्यानंतर अभिनेत्री स्वरा भास्करनं ट्वीट करून म्हटलं, "आता तर सीबीआय आणि एम्स दोघेही या निष्कर्षापर्यंत पोहोचले आहेत की, सुशांत सिंह राजपूत यांचं निधन आत्महत्या होती. काही लोक सरकारनं दिलेले पुरस्कार परत करण्याच्या गोष्टी करत होते ना?"

स्वराच्या या ट्वीटला उत्तर देताना कंगना राणावत म्हणाली, "ही माझी मुलाखत. जर स्मृती कमकुवत झाली असेल तर पुन्हा पाहा. जर मी एकतरी खोटा... \n\nवरील लेखासाठी मला एक चांगले शीर्षक द्या.
सुशांत सिंह राजपूत प्रकरण : कालपर्यंत विभागलेलं बॉलीवुड अचानक एकत्र कसं आलं?